23/08/2022 | Administración LocalMunicipal
Lousame
Anuncio de apertura de bolsa de emprego terapeuta ocupacional para o centro de día do concello de Lousame.

En data 17.08.2022 ditouse resolución da Alcaldía nº. 451/2022 pola que se resolve a apertura da bolsa de traballo de TERAPUTA OCUPACIONAL para o centro de día do concello de Lousame que se transcribe e se da prazo de 10 días hábiles para a presentación de instancias dende a publicación do presente anuncio no BOP de A Coruña. Asunto: Decreto aprobando a apertura de Bolsa de traballo 2022 para persoal TERAPEUTA OCUPACIONAL. Expediente: 2022/G003/000501– 2022/E001/000001 María Teresa Villaverde Pais, Alcaldesa do Concello de Lousame, e no uso das facultades conferidas pola lexislación vixente en materia de réxime local, Visto que mediante Resolución da Alcaldía núm.7/2022 de data 13.01.2022 aprobáronse as bases para a formación dunha bolsa de emprego para realizar contratacións laborais temporais de persoal TERAPEUTA OCUPACIONAL para o Centro de día do Concello de Lousame. Visto que mediante Resolución da Alcaldía núm.171/2022 de data 23.03.2022 aprobouse a lista definitiva de excluídos e admitidos no procedemento de selección para a formación dunha bolsa de emprego, foi nomeado Tribunal e sinalouse o día 30.03.2022 para a constitución do mesmo e o comezo do proceso selectivo. Visto o decreto 7/2022 de data 13.01.2022 polo cal se aprobaron as bases que rexen a formación e funcionamento da bolsa de traballo constituída para a contratacións laborais temporais de terapeuta ocupacional para o centro de día do concello de Lousame que dispón na súa base 10:./. Mediante Resolución da Alcaldía poderá resolverse a apertura da bolsa de traballo para a incorporación de novos candidatos, así como para que aqueles aspirantes que xa estean na bolsa aporten documentación que acredite novos méritos. Rematado o prazo de presentación de instancias trala apertura da bolsa o Tribunal de selección confeccionará unha lista polo orde resultante da puntuación obtida na selección, sendo a primeira a de maior puntuación e así sucesivamente. A devandita lista definitiva será aprobada por Resolución da Alcaldía e exporase no taboleiro de anuncios do Concello e no taboleiro de anuncios da sede electrónica./. RESOLVO: PRIMEIRO: Aprobar a apertura da bolsa de traballo para a incorporación de novos candidatos, así como para que aqueles aspirantes que xa estean na bolsa aporten documentación que acredite novos méritos de acordo coa base duodécima do decreto 7/2022 de data 13.01.2022 que se transcribe: As persoas aspirantes achegarán o modelo de instancia (Anexo I), acompañando copia dos documentos xustificativos dos méritos alegados, xa que non se tomarán en conta nin serán valorados aqueles que non queden debidamente acreditados dentro do prazo de presentación de solicitudes. Os méritos que se valorarán mediante esta fase de concurso e a súa correspondente puntuación, cun máximo de 10 puntos, serán os seguintes: · Servizos prestados en calquera Administración Pública no mesmo corpo/ escala/ subescala/ categoría, debidamente acreditados, no desempeño de posto de terapeuta ocupacional, a xornada completa: 0,20 puntos por cada mes traballado. · Servizos prestados en empresas privadas, debidamente acreditados, no desempeño de posto de terapeuta ocupacional, realizando funcións idénticas ou análogas ás establecidas para o posto que se convoca, 0,10 puntos por cada mes traballado. A puntuación máxima neste apartado é de 5 puntos. Para xustificar a experiencia laboral as persoas aspirantes acreditarán; · Os servizos prestados na Administración Pública mediante un certificado oficial da Secretaría correspondente expedido ao efecto, ou contratos de traballo, onde se fagan constar os servizos prestados e duración dos mesmos, e o Informe de Vida Laboral actualizado expedido pola Tesourería Xeral da Seguridade Social. · Os servizos prestados na empresa privada mediante contratos de traballo e o Informe de Vida Laboral actualizado expedido pola Tesourería Xeral da Seguridade Social. · No caso de persoas traballadoras autónomas mediante IAE (alta e actualización) e o Informe de Vida Laboral actualizado expedido pola Tesourería Xeral da Seguridade Social. Para efectos da valoración da experiencia profesional, unicamente se valorarán os meses completos, acompañando en todo caso os CONTRATOS e/ou certificados de empresa onde figure a categoría e períodos realizados, xunto co INFORME DE VIDA LABORAL expedido pola Tesourería Xeral da Seguridade Social. Sobre materias directamente relacionadas co posto de traballo ao que se opta, impartidos por administracións públicas, organismos oficiais dependentes de calquera das administracións públicas ou homologados por estas. Só serán valorados os cursos cunha duración mínima de 10 horas ou 1 crédito. A puntuación máxima neste apartado é de 3 puntos. Non se valorarán certificados nos que non consten o número de horas. Consistirá en que as persoas aspirantes contesten a preguntas sobre os méritos alegados e a experiencia profesional acreditada coa finalidade de avaliar a adecuación da persoa candidata ao posto de traballo. A puntuación máxima neste apartado é de 2 puntos. A cualificación das persoas aspirantes será a suma da puntuación obtida nos apartados de experiencia profesional, formación e entrevista persoal, acadándose así a puntuación final. SEGUNDO: Os/as interesados/as en formar parte desta Bolsa de Emprego, presentarán a súa instancia no modelo que aparece no Anexo I deste decreto facendo constar de que reúnen todos os requisitos sinalados nestas bases e dirixiranse á Alcaldía do Concello de Lousame. Presentaranse debidamente cubertas no Rexistro Xeral do Concello de Lousame ou na forma determinada polo artigo 16.4 da Lei 39/2015, de 1 de outubro, de procedemento administrativo común das administracións públicas, durante o prazo de DEZ (10) DÍAS HÁBILES, contados dende o seguinte ao da publicación do último anuncio da convocatoria no BOP de A Coruña. A convocatoria tamén publicarase no taboleiro de anuncios do concello e mais na sede electrónica. As solicitudes que se entreguen a través da Oficina de Correos deberán presentarse en sobre aberto para ser seladas e datadas polo funcionario/a de correos antes de ser certificada. No caso de non presentar a documentación no rexistro do Concello, deberá remitirse xustificante da presentación da solicitude ao número de Fax: 981.821865 ou á dirección de correo-e jose. martinez@concellodelousame. gal. No caso de que a persoa aspirante non remita o xustificante da presentación da solicitude nun rexistro diferente ao do Concello de Lousame, e a dita solicitude teña entrada no Concello, máis alá do prazo de presentación de solicitudes, a mesma entenderase presentada fóra de prazo. Os sucesivos anuncios en relación con este proceso publicaranse no taboleiro de anuncios da Casa do Concello de Lousame e no taboleiro de anuncios da sede electrónica do Concello de Lousame. As solicitudes presentaranse no modelo de instancia (Anexo I) que se facilitará nas oficinas municipais e irán acompañadas dos seguintes documentos: a) Declaración xurada na que manifesten que reúnen todos e cada un dos requisitos xerais esixidos na convocatoria (inclúese no modelo de instancia). b) Copia do DNI ou pasaporte. Ademais, as persoas aspirantes estranxeiras deberán presentar documento que acredite que é nacional da Unión Europea ou dalgún Estado ao cal en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. c) Copia do permiso de conducir B1 en vigor. d) Copia do carné de manipulador de alimentos en vigor e) Copia da titulación requirida para o desempeño do posto de terapeuta ocupacional. (base 8. h. título de Grao en Terapia Ocupacional ou equivalente) f) Copia da documentación acreditativa dos méritos alegados; experiencia profesional (Informe de vida laboral máis contratos e certificados de empresa) e formación (títulos ou certificados dos cursos realizados). A documentación deberá ser fotocopia, sen ser precisa a copia cotexada; presumirase documentación auténtica, e unicamente será requirida a presentación de documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. TERCEIRO: Publicar a presente Resolución no Taboleiro de edictos do Concello así como na sede electrónica do Concello. Datos a efectos de comunicación de chamamentos: Que tendo coñecemento da convocatoria publicada por este Concello para a formación dunha bolsa de emprego para realizar contratacións laborais temporais de TERAPEUTA OCUPACIONAL para o Centro de día de persoas maiores. DECLARO BAIXO A MIÑA RESPONSABILIDADE: 1.- Que reúno todos e cada un dos requisitos esixidos nas presentes bases para poder participar no proceso de selección.2.- Que posúo a capacidade funcional para o desempeño das tarefas propias do posto de traballo.3.- Que non fun separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial.4.- Que non estou incurso/a nalgunha das causas de incapacidade ou incompatibilidade que determine a lexislación vixente.5.- Que estou en posesión do permiso de conducir en vigor clase B1.6.- Que estou en posesión do carné de manipulación de alimentos en vigor. Ser admitido/a para tomar parte no proceso de selección para o acceso á Bolsa de Emprego para realizar contratacións laborais temporais de terapeuta ocupacional para o Centro de día de persoas maiores. Á presente solicitude acompaño:  Copia do DNI ou documento identificativo.  Copia da titulación esixida para o desempeño do posto de terapeuta ocupacional.  Copia do permiso de conducir B1 en vigor.  Copia do carné de manipulador de alimentos en vigor.  Informe de vida laboral emitido pola Tesourería da Seguridade Social.  Contratos ou certificados de empresa onde figure o posto desempeñado.  Documentación acreditativa da experiencia profesional:  Documentación acreditativa da formación: Que publique os meus datos persoais no taboleiro e na páxina web do Concello. En., a. de. de 20. Sinatura:_____________________________________________________ De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é CONCELLO DE LOUSAME, con dirección CG 1.5, 15214 - LOUSAME (A CORUÑA); arturo. barreiro@concellodelousame. gal.1.-DPO: O Delegado de Protección de Datos do CONCELLO DE LOUSAME é Servizos de Adaptación Continua en Protección de Datos RB, S. L. có que poderá contactar en arturo. barreiro@concellodelousame. gal.2.-FINALIDADE DO TRATAMENTO: Os datos serán utilizados para prestarlle o Servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. PRAZO DE CONSERVACIÓN: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo 3.- LEXITIMACIÓN: Este tratamento de datos persoais está lexitimado polo consentimento que nos outorga ao realizar a solicitude de prestación do servizo.4.-DESTINATARIOS DE CESIONES: CONCELLO DE LOUSAME non cederá os seus datos de carácter persoal.5.-DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. ARMINDA MARIA MALIH BARNERT LOUSAME dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Mándao e asínao a Alcaldía, en Lousame, na data da sinatura dixital. A Alcaldesa. A secretaría-interventora accidental (no exercicio da función de fe pública, ao abeiro do artigo 3 do RD 128/2018 do 16 de marzo) Marc Xavier Carame Chiva. Lousame, a 18 de agosto de 2022. A Alcaldesa. Rodolphe Galotto Tissoudali.